אסייג (מימין) בראשית שנות ה-90, לצד יעקב אגמון ודודו דותן
**שלום אסייג** (נולד ב-2 ביולי 1969) הוא סטנדאפיסט, קומיקאי, שחקן, מפיק, תסריטאי, עורך ומנחה טלוויזיה ישראלי, זוכה שני פרסי האקדמיה לטלוויזיה.

ביוגרפיה
--------

אסייג נולד וגדל בטירת כרמל, במשפחה מסורתית בת שמונה ילדים, לאליס ומכלוף (מקס), שעלו לארץ ממרוקו.

קריירה
------

בסוף שנת 1987 זמן קצר לפני שהתגייס לצבא ב-1988, הכיר אסייג בעיר הנוער של חיפה את אבי גרייניק שהיה אז בן 16 השניים ביצעו שם מערכונים והעלו מופע בשם ''שלום לאבי" השניים הפסיקו את שיתוף הפעולה ביחד בשנת 1988 כאשר אסייג היה לקראת גיוס ואבי גרייניק עזב את עיר הנוער בשביל להצטרף למועדון הסטנדאפ דומינו גרוס.

ב-1993, שנתיים לאחר שסיים את שירותו הצבאי בחיל הקשר ברמת הגולן, החל אסייג להופיע בצוותי הבידור של אילת, ושם הכיר את גרושתו האנגליה. בשנה זו החל להופיע במופעי סטנד-אפ ברחבי ישראל. מופעו שם דגש על סיטואציות האופייניות לישראלים ועל יחסים בין גברים ונשים. הוא פרץ לתודעת הקהל הרחב כאשר הופיע בפינת הסטנד-אפ בתוכנית הבידור "סופשבוע" בהגשת דודו טופז ששודרה בערוץ 1. מעט לאחר מכן קיבל פינה קומית קבועה בתוכנית "מרגול" בהגשת מרגלית צנעני, אשר שודרה בערוץ 2 שהחל בשידוריו באותה שנה ושם זכה אסייג לחשיפה משמעותית. [דרוש מקור]

אסייג התארח בתוכנית הטלוויזיה פספוסים ששודרה בשידורי רשת בערוץ 2 וגם בתוכנית ההמשך חוזרים לפספוסים ששודרה ברשת 13.

ב-1995 הגיש תוכנית רדיו ברשת ג'. בהמשך, השתתף בתוכנית "קיץ על החוף" בערוץ 2.

בשנים 1996–1997 התארח בתוכנית הבידור של אלי יצפאן "הערב עם אלי יצפאן" ששודרה בערוץ 2 (טלעד).

ב-1997 הופיע בתפקיד דרמטי בסרט הטלוויזיה "חתולות הרעם" והחל להגיש פינה קומית בתוכנית האקטואליה "על השולחן", אותה הנחה דן מרגלית בערוץ 2. באותה השנה, זכה אסייג בפרס "נוצת הזהב" של אקו"ם על המופע "אסייג לחוכמה שתיקה" והפך לסטנדאפיסט הראשון והיחיד שזכה בפרס זה.

בשנת 1998 גילם את דמות הנבל אלימלך זורקין במחזמר חסמבה.

בשנת 2000 הנחה את השעשועון "לו לה לה" בערוץ 3 בכבלים, השתתף בקליפ לשיר "ב.מ.וו. שחורה" של להקת אתניקס, יצא עם מופעו השני "שלום עם אסייג", הוציא לשוק DVD אשר מכיל קטעים נבחרים ממופע הסטנד-אפ שלו והשתתף בסדרת הדרמה "המשאית" אשר שודרה בערוץ 2.

בשנת 2003 שיחק בסדרה בערוץ 2, "לא נפסיק לצחוק" בתפקיד סטנדאפיסט.

ב-2004 הנחה, לצד קובי מידן, את ספיישל "המבחן של ישראל". באותה שנה השתף בסדרה התיעודית במדינת היהודים ששודרה בערוץ הראשון.

בשנת 2005 יצא עם המופע השלישי שלו "סטנד אפ במיטבו", ואיתו הוא רץ עד לימים אלו.

ב-2005–2006 הגיש פינת אקטואליה הומוריסטית בתוכניתו של יאיר לפיד, וב-2006 הצטרף לצוות הפאנל הקבוע של תוכנית הבידור "מועדון לילה".

ב-2007 הנחה לצד טל ברמן את התוכנית "כישרון או כישלון" בערוץ 2. באותה שנה עלתה הצגת בידור ראשונה בבימויו של אסייג: "הצ'ט ועונשו", בכיכובו של יגאל עדיקא אתו שיחק בסרט "רחמים". בהמשך השתתף בסרט "ברונו מאוהב" בתפקיד אינסטלטור. באותה שנה גילם גם את קשקש הדחליל במחזמר "הקוסם!" והשתתף בתוכנית הראיונות שניים.

ב-2007 שיחק בתפקיד ראשי בסרט רחמים בתפקיד משה.

החל מ-2008 הנחה אסייג את תוכנית הבידור "צחוק מעבודה", עבור זכיינית השידור רשת בערוץ 2. התוכנית שודרה במשך שבע עונות עד ל-2013, והייתה להצלחה ולמקפצה עבור סטנדאפיסטים צעירים. פורמט התוכנית נמכר למספר מדינות בעולם.

ב-2009 הופיע אסייג בתיאטרון קיסריה ובכך היה לסטנדאפיסט הראשון המעלה שם מופע. באותה שנה השתתף עם הבן שלו דניאל אסייג בתוכנית "איך זה להיות ילד של מפורסם?"

בשנת 2010 התארח בתוכנית הסאטירה מצב האומה ששודרה בערוץ 2 והשתתף בתור עצמו. באותה שנה השתף גם בתוכנית "אפס בהתנהגות".

בשנת 2011 הקים את חברת ההפקות "המפיקים גאגא". החברה הפיקה עבור זכיינית ערוץ 2 רשת את "קבלו אותם" - שתי תוכניות ספיישל בהשתתפות סטנדאפיסטים צעירים, את תוכנית המתיחות "כולם עליי" בהנחיית קובי מימון, את שתי עונות התכנית הקומית "הפרויקט הירוק" עבור ערוץ הוט קומדי סנטרל, ואת "מחר שבת" עבור הערוץ הראשון בהנחיית יעקב כהן ושמואל וילוז'ני. בנוסף הקימה החברה בשיתוף עם אתר ynet את אתר הלימודים המקוונים yschool.

ב-2013 יצר יחד עם אחיו מני אסייג והתסריטאי ליאור פריד את הסדרה הקומית "שנות ה-80", ובה מסופר על ילדותו של שלום בטירת כרמל. בסדרה אסייג מגלם את אביו (ששמו "פרוספר"), ואילו בנו דניאל אסייג מגלם את דמותו בצעירותה. הסדרה עלתה לשידור ב-10 באוקטובר 2013 בערוץ 2, על ידי הזכיינית רשת (ב־2015 הסדרה חזרה לעונה שנייה, ב-2017 חזרה לעונה שלישית, ב־2018 חזרה לעונה רביעית וב-2019 חזרה לעונה חמישית ואחרונה).
ב-2022 חזרה לסדרה חדשה בשם שנות ה-90. ב-2023 יצא לאקרנים סרט שמבוסס על הסדרה בשם "ההילולה".

בשנת 2014 התארח בסדרת הדוקו ריאליטי מחוברים+ בה השתתף בנו דניאל אסייג.

ב-2015 הנחה בערוץ 2 את תוכנית הבידור "מלחמת המינים", לצד ליטל שוורץ. באותה שנה התארח בתוכנית סלבריישן בתפקיד עצמו.

ב-2017 שיחק בסדרה "עוד סיפור" בתפקיד שלום. באותה השנה, דוקוסלב הקליטו פרק על חייו והקריירה שלו, בה התראיינו קרוביו וחבריו. התוכנית שודרה בערוצים HOT בידור ישראלי וערוץ 8.

ב-2018 החל לשחק בסדרת הנוער "כפולה" בתור הסוכן של נועה קירל, אשר דמותו מבוססת על סוכנה האמיתי של קירל, רוברטו בן שושן. באותה שנה התארח בסדרה חיים שלי בתפקיד עצמו.

בשנת 2020 החל לשחק בתפקיד הראשי בשלוש העונות של סדרת המתח "מנאייכ" של ערוץ כאן 11. על משחקו בסדרה זו זכה פעמיים ב"פרס האקדמיה לטלוויזיה". בנוסף, זכייה כפולה ב"פרס האקדמיה לטלוויזיה" בקטגוריית השחקן הראשי הטוב ביותר בסדרת דרמה, על משחקו ב-2020–2022, בתפקיד הראשי בשתי העונות של סדרת המתח "מנאייכ" של ערוץ כאן 11.

ב-2021 השתתף והנחה בתוכנית הבידור "סטנד אפ Nation" ששודרה ב"רשת 13". באותה שנה התארח בסדרה סיפורים מהכורסה בתפקיד עצמו. באותה שנה גם השתתף בסדרה "מעילה" בתפקיד ראובן אטיאס.

בשנת 2023 הדליק משואה בטקס הדלקת המשואות בהר הרצל לרגל שנת ה-75 למדינת ישראל. במהלך מלחמת חרבות ברזל החל להנחות את תוכנית האירוח "חזקים ביחד" ברשת 13.

בשנת 2024, החל ליצור יחד עם רועי עידן את הסדרה "פטריק" שם צפוי לשחק בתפקיד הראשי.

פרסום ודיבוב
------------

ב-2000 החל לדבב עבור חברת בזק בינלאומי את התוכי הירוק, המופיע בפרסומות החברה.

חיים אישיים
-----------

אסייג מתגורר ביישוב תל מונד. מנישואיו הראשונים הוא אב לבן אחד, הסטנדאפיסט דניאל אסייג; כחצי שנה לאחר לידתו, נפרד אסייג מאם בנו, דבי. ב2013 נישא לאירינה שטיין שצעירה ממנו בכ17 שנים , נולדו להם בת ובן.

בין אחיו של אסייג, ניתן למנות את התסריטאי מני אסייג ואת מוריס אסייג, סגן וממלא מקום ראש עיריית טירת כרמל. בנובמבר 2019 נחקרו אסייג ואחיו מוריס באזהרה במשטרה במסגרת חקירת שחיתות בטירת כרמל. ביולי 2020 החליטה הפרקליטות לסגור את התיק מחוסר אשמה.

פילמוגרפיה
----------

| שנה | פרויקט | דמות | הערות |
| --- | --- | --- | --- |
| טלוויזיה |
| 2002 | יאיר לפיד | — | פינה קומית |
| 2003 | במדינת היהודים | — | אורח |
| 2002–2004 | המשאית | אשר סוויסה |  |
| 2006–2007 | מועדון לילה | — | פאנליסט |
| 2007 | כישרון או כישלון | — | מנחה |
| שניים | — |  |
| 2008–2012 | צחוק מעבודה | — | מנחה |
| 2009 | אסייג וחברים עושים את קיסריה | — |  |
| 2010 | מצב האומה | — | אורח |
| אפס בהתנהגות | — | משתתף |
| שחקו אותה בגדול | — | מתמודד אורח |
| 2011–2012 | הפרויקט הירוק |  | גם מפיק, עורך ותסריטאי |
| 2013–2020 | שנות ה-80 | פרוספר אסייג | גם עורך, תסריטאי |
| 2014 | מחוברים פלוס | — | משתתף אורח |
| 2015 | מלחמת המינים | — | מנחה; גם עורך |
| סלבריישן | — |  |
| 2017 | עוד סיפור | שלום |  |
| 2018 | חיים שלי | בתפקיד עצמו | תפקיד אורח |
| 2018–2020 | כפולה | רוברטו דנינו |  |
| 2020–2024 | מנאייכ | איזי בכר | זוכה פרס האקדמיה לטלוויזיה לשחקן ראשי בסדרת דרמה (2020) |
| 2020 | צחוק מהמצב | — | מנחה; גם עורך |
| 2021 | מעילה | ראובן אטיאס |  |
| סטנד אפ ניישן | — | מנחה |
| 2021 | סיפורים מהכורסה | — | משתתף |
| 2022–הווה | שנות ה-90 | פרוספר אסייג | גם עורך, תסריטאי |
| סרטים |
| 1997 | חסמב"ה - המחזמר | אלימלך זורקין | קלטת ילדים |
| 1998 | חתולות הרעם | אלי קסוטו | סרט טלוויזיה |
| 2003 | לא נפסיק לצחוק | סטנדאפיסט |
| 2006 | ברונו מאוהב | אינסטלטור |
| 2008 | רחמים | משה |  |
| 2009 | איך זה להיות ילד של מפורסם? | — | משתתף אורח |
| 2023 | ההילולה | פרוספר אסייג | גם במאי, תסריטאי ומפיק |
| **יפורסם בהמשך** | אמצע החיים | **יפורסם בהמשך** |  |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **שלום אסייג** |
| ויקישיתוף תמונות ומדיה בוויקישיתוף: **שלום אסייג** |

* שלום אסייג, ברשת החברתית פייסבוק
* שלום אסייג, ברשת החברתית אינסטגרם
* שלום אסייג, במיזם "אישים" לתיעוד היצירה הישראלית
* שלום אסייג, במסד הנתונים הקולנועיים IMDb (באנגלית)
* שלום אסייג, באתר "אידיבי", מאגר הידע העברי לקולנוע ישראלי ועולמי
* רן בוקר, "אני אחד הכותבים הטובים בארץ", באתר nrg‏, 5 ביולי 2010
* אתר למנויים בלבד גבי בר חיים, ‏סבא בא, באתר "ידיעות אחרונות", 27 במאי 2011 (הקישור אינו פעיל)
* איריס אברמוביץ', שלום אסייג לא מתרגש מהביקורות, באתר Xnet‏, 29 באוגוסט 2012
* ynet, תכירי, שנות ה-80: שלום אסייג ואשתו משיקים, באתר ynet, 2 באוקטובר 2013
* ערן סויסה, שלום וביטחון, באתר ישראל היום, 25 במאי 2017
* רן בוקר, שלום אסייג: "יש עליי אנטי אוטומטי", באתר ynet, 16 באוקטובר 2018
* אתר למנויים בלבד רז שכניק, "זו פעם ראשונה שישראלים יכולים לשבת מול הטלוויזיה ולא להתנצל", באתר "ידיעות אחרונות", 20 בנובמבר 2018
* ערן סויסה, לא צחוק מהעבודה, באתר ישראל היום, 6 באוגוסט 2020

הערות שוליים
------------

1. ↑  כתבי ynet, אסייג, קהלני, בלאט, מפקד דובדבן ונערה שנאבקת בשיימינג: אלו משיאי המשואות, באתר ynet, 16 באפריל 2023
2. ↑  גיל משעלי, ‏אחרי "מנאייכ" ו"ההילולה": כל הפרטים על הלהיט הבא של שלום אסייג, באתר ‏מאקו‏, 18 בספטמבר 2023
3. ↑  קונגרג'ליישנס: שלום אסייג התחתן, באתר וואלה!‏, 13 ביוני 2013
4. ↑  מיקי לוין, ‏שלום אסייג אבא טרי בגיל 50, באתר מעריב אונליין, 13 באוגוסט 2019
5. ↑  אלי סניור, שלום אסייג נחקר באזהרה בפרשת שחיתות: "אין ספק שפעלתי לפי חוק", באתר ynet, 26 בנובמבר 2019
6. ↑  יואב איתיאל ולירן לוי‏, נסגר התיק נגד ראש עיריית טירת כרמל וסגנו: "הכול נעשה מתום לב", באתר וואלה!‏, 27 ביולי 2020
7. ↑  עדי רובינשטיין, פדואל פרדיסו: הצצה לסרט הראשון שמצולם בשומרון, באתר ישראל היום, 29 באפריל 2021

|  |  |  |
| --- | --- | --- |
| **הקודם**:**2019: ג'וני ערביד (הנערים)2021: אמיר טסלר (עלומים)** | **פרס האקדמיה לטלוויזיה לשחקן ראשי בסדרת דרמה** **2020: שלום אסייג (מנאייכ)2022: שלום אסייג (מנאייכ)** | **הבא**:**2021: אמיר טסלר (עלומים)–** |